b'\n_START_ARTICLE_\nKeliais doleriais daugiau\n_START_SECTION_\nFilmo k\xc5\xabrimas\n_START_PARAGRAPH_\nPo pirmojo filmo \xe2\x80\x9eU\xc5\xbe sauj\xc4\x85 doleri\xc5\xb3\xe2\x80\x9c s\xc4\x97km\xc4\x97s re\xc5\xbeisierius Sergio Leone ir prodiuseris Alberto Grimaldi nusprend\xc4\x97 sukurti t\xc4\x99sin\xc4\xaf. Clint Eastwood, pamat\xc4\x99s pirmojo filmo itali\xc5\xa1k\xc4\x85 versij\xc4\x85, sutiko vaidinti t\xc4\x99sinyje, ta\xc4\x8diau Charles Bronson antr\xc4\x85 kart\xc4\x85 atsisak\xc4\x97 vaidmens, nes \xc5\xa1is jam pasirod\xc4\x97 pana\xc5\xa1us \xc4\xaf pirm\xc4\x85 film\xc4\x85. Eastwoodas u\xc5\xbe nauj\xc4\x85j\xc4\xaf vaidmen\xc4\xaf gavo 500 t\xc5\xabkst. JAV doleri\xc5\xb3, o pasi\xc5\xablym\xc4\x85 pri\xc4\x97m\xc4\x99s Van Cleef \xe2\x80\x93 17 t\xc5\xabkst. _NEWLINE_Scenarij\xc5\xb3 naujam filmui Luciano Vincenzoni para\xc5\xa1\xc4\x97 per 9 dienas, ta\xc4\x8diau Leone jis ne visi\xc5\xa1kai patiko ir jis nusamd\xc4\x97 Sergio Donati pakoreguoti dialogus._NEWLINE_Juosta buvo filmuojama Ispanijoje, Almerijoje ir kino studijoje Romoje. Almerijos dykumoje buvo pastatytas miestas, kuris ir dabar yra i\xc5\xa1lik\xc4\x99s bei rodomas turistams kaip mini Holivudas.\n_START_SECTION_\nLeidyba\n_START_PARAGRAPH_\nItalijoje filmas pasirod\xc4\x97 1965 m. druod\xc4\xaf, o JAV \xe2\x80\x93 1967 m. gegu\xc5\xbe\xc4\x99, 4 m\xc4\x97nesiais v\xc4\x97liau negu \xe2\x80\x9eU\xc5\xbe sauj\xc4\x85 doleri\xc5\xb3\xe2\x80\x9c. Italijoje tuo metu jis tapo pelningiausiu vis\xc5\xb3 laik\xc5\xb3 filmu, \xc4\xafskaitant ir u\xc5\xbesienio juostas._NEWLINE_1966 m. Italijoje buvo sukurta filmo parodija \xe2\x80\x9eKeliais doleriais ma\xc5\xbeiau\xe2\x80\x9c.\n_START_SECTION_\nTurinys\n_START_PARAGRAPH_\nDu nusikalt\xc4\x97li\xc5\xb3 med\xc5\xbeiotojai, Monkas ir buv\xc4\x99s karininkas pulkininkas Mortimeris, susitinka gaudydami \xc5\xbeinom\xc4\x85 nusikalt\xc4\x97l\xc4\xaf Ind\xc4\x97n\xc4\x85 ir jo gauj\xc4\x85. Monk\xc4\x85 vilioja didelis apdovanojimas, o Mortimeris turi sav\xc5\xb3 tiksl\xc5\xb3, kuri\xc5\xb3 nenori atskleisti. Jiedu sutaria veikti i\xc5\xa1vien \xe2\x80\x93 Monkas turi prisijungti prie Ind\xc4\x97no gaujos, o Mortimeris pasp\xc4\x99sti jiems sp\xc4\x85stus. Ind\xc4\x97nas apipl\xc4\x97\xc5\xa1ia bank\xc4\x85 ir pasitraukia \xc4\xaf atok\xc5\xb3 kaim\xc4\x85. Abu med\xc5\xbeiotojai taip pat atsiduria jame, prisideda prie gaujos, ta\xc4\x8diau netrukus i\xc5\xa1ai\xc5\xa1kinami ir prasideda lemiamas susid\xc5\xabrimas: dviese prie\xc5\xa1 14 bandit\xc5\xb3...'